Першыя епіскапы на беларускія землі пастаўляліся мітрапалітамі Кіеўскімі, якія былі ў кананічным падпарадкаванні Канстанцінопальскіх (Цараградскіх) Патрыярхаў. З дапамогай Праваслаўнай Царквы ажыццяўлялася духоўная і культурная сувязь з цэнтрам хрысціянскай цывілізацыі таго часу -- Візантыяй. што ў значнай ступені абумовіла той духоўны і культурны ўздым, якім былі адзначаны 11 – 12 стагоддзі айчыннай гісторыі.